अगरबत्ती कारखाने में आग, 100 टैंकर पानी के बाद भी काबू नहीं
देवास नाका क्षेत्र में गुरुवार सुबह एक अगरबत्ती कारखाने में भीषण आग लग गई। इसे काबू करने के लिए फायर ब्रिगेड को तीन गाड़ियां लगाना पड़ी। रात तक सौ टैंकर पानी डाल दिया, लेकिन आग पर काबू पाया नहीं जा सका।
फायर ब्रिगेड को सुबह 5 बजे आग की सूचना मिली। एसआई शिवनारायण शर्मा टीम के साथ मौके पर पहुंचे और आग बुझाना शुरू किया। लपटें और धुआं इतना अधिक था कि कई किमी दूर से नजर आ रहा था।
कारखाने में काम करने वाले सैकड़ों महिला व पुरुष जब पहुंचे तो आग देखकर निराश हुए। देर रात तक सौ टैंकर पानी का उपयोग किया गया, लेकिन गोदाम में बहुत सा माल होने के कारण बार-बार आग बढ़ रही थी। फायर ब्रिगेड की टीम ने तीन जेसीबी से माल भी निकाला, लेकिन अंदर रखे सेंट-परफ्यूम के ड्रमों में रह-रहकर धमाके हो रहे थे, जिसके कारण टीम परेशान होती रही। आग ने पास के गोदाम को भी चपेट में ले लिया।
देवास नाका स्थित अगरबत्ती कारखाने में लगी भीषण आग को बुझाते दमकल कर्मी।
hin_Deva hin_Deva hin_Deva hin_Deva hin_Deva